ประกาศกรมทรัพย์สินทางปัญญาเรื่องกำหนดหลักเกณฑ์ วิธีการ และเงื่อนไขสำหรับการยื่นคำขอจดทะเบียนเครื่องหมายการค้าและคำขออื่นๆ ผ่านทางระบบการจดทะเบียนทรัพย์สินทางปัญญาทางอิเล็กทรอนิกส์ (e-Filing)[๑] เพื่อเป็นการอำนวยความสะดวกในการให้บริการแก่ภาคธุรกิจเอกชนและประชาชนทั่วไปในการยื่นคำขอจดทะเบียนเครื่องหมายการค้าหรือคำขออื่น ๆกรมทรัพย์สินทางปัญญาจึงเปิดให้บริการแก่ผู้ที่ประสงค์จะยื่นคำขอจดทะเบียนเครื่องหมายการค้าและคำขออื่น ๆ ผ่านทางระบบการจดทะเบียนทรัพย์สินทางปัญญาทางอิเล็กทรอนิกส์ (e-Filing)แทนการมายื่นคำขอด้วยตนเองได้อีกทางหนึ่งอาศัยอำนาจตามความในมาตรา ๑๑วรรคหนึ่ง แห่งพระราชบัญญัติเครื่องหมายการค้า พ.ศ. ๒๕๓๔ และข้อ ๒ วรรคสามแห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยกฎกระทรวง ฉบับที่ ๔ (พ.ศ. ๒๕๔๓) ออกตามความในพระราชบัญญัติเครื่องหมายการค้าพ.ศ. ๒๕๓๔ มาตรา ๗วรรคหนึ่งแห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘มาตรา ๓๕ แห่งพระราชบัญญัติว่าด้วยธุรกรรมทางอิเล็กทรอนิกส์ พ.ศ. ๒๕๔๔พระราชกฤษฎีกากำหนดหลักเกณฑ์และวิธีการในการทำธุรกรรมทางอิเล็กทรอนิกส์ภาครัฐ พ.ศ.๒๕๔๙ ประกอบกับมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕อธิบดีกรมทรัพย์สินทางปัญญาจึงออกประกาศไว้ ดังต่อไปนี้ข้อ ๑ ให้ยกเลิกประกาศกรมทรัพย์สินทางปัญญาเรื่อง กำหนดหลักเกณฑ์ วิธีการ และเงื่อนไขสำหรับการยื่นคำขอจดทะเบียนเครื่องหมายและคำร้องหรือคำขออื่น ๆ ผ่านทางอินเทอร์เน็ต ลงวันที่ ๗ เมษายน ๒๕๕๙ข้อ ๒ ในประกาศนี้เครื่องหมายการค้าหมายความรวมถึง เครื่องหมายบริการ เครื่องหมายรับรอง และเครื่องหมายร่วมผู้ยื่นคำขอ หมายความว่าบุคคลที่ยื่นคำขอจดทะเบียนเครื่องหมายการค้า หรือคำขออื่น ๆ ผ่านทางระบบ e-Filingคำขออื่น ๆ หมายความว่า(๑) คำคัดค้านการจดทะเบียนคำโต้แย้งคำคัดค้าน(๒) คำอุทธรณ์(๓) คำขอโอนหรือรับมรดกสิทธิในคำขอที่ยื่นจดทะเบียนคำขอโอนหรือรับมรดกสิทธิในเครื่องหมายการค้าที่จดทะเบียนแล้ว(๔)คำขอจดทะเบียนสัญญาอนุญาตให้ใช้เครื่องหมายการค้าคำขอจดทะเบียนต่ออายุสัญญาอนุญาตให้ใช้เครื่องหมายการค้า(๕)คำขอแก้ไขเปลี่ยนแปลงรายการจดทะเบียน(๖)คำขอต่ออายุการจดทะเบียน(๗)คำขอให้เพิกถอนการจดทะเบียน(๘)คำขอถือสิทธิวันที่ยื่นคำขอนอกราชอาณาจักรครั้งแรก หรือวันที่นำสินค้าที่ใช้เครื่องหมายออกแสดงในงานแสดงสินค้าระหว่างประเทศเป็นวันยื่นคำขอในราชอาณาจักรตามมาตรา๒๘ หรือมาตรา ๒๘ ทวิ(๙)หนังสือแสดงการปฏิเสธ(๑๐)หนังสือแจ้งฟ้องคดีต่อศาล คำพิพากษา และผลคดี(๑๑)คำขออื่น ๆ และหนังสือต่าง ๆโดยไม่รวมถึงคำขอตรวจดูทะเบียนหรือสารบบคำขอคัดสำเนาเอกสาร คำขอให้รับรองสำเนาเอกสารและรายการจดทะเบียนคำขอใบแทนหนังสือสำคัญแสดงการจดทะเบียนระบบe-Filingหมายความว่า ระบบการจดทะเบียนทรัพย์สินทางปัญญาทางอิเล็กทรอนิกส์ (e-Filing)ข้อ ๓ ในการยื่นคำขอจดทะเบียนเครื่องหมายการค้าหรือคำขออื่น ๆ ผ่านทางระบบ e-Filingให้ผู้ยื่นคำขอใช้ใบรับรองอิเล็กทรอนิกส์ (ElectronicCertificate)ที่ได้รับจากกรมทรัพย์สินทางปัญญาแทนการลงลายมือชื่อในคำขอดังกล่าวข้อ ๔ ผู้ยื่นคำขอต้องปฏิบัติตามข้อตกลงและเงื่อนไขการใช้งานตามที่ระบบe-Filing กำหนดหมวด๑ข้อกำหนดในการยื่นคำขอและการส่งเอกสารหลักฐาน ข้อ ๕ให้ผู้ยื่นคำขอกรอกข้อมูลในคำขอจดทะเบียนเครื่องหมายการค้า หรือคำขออื่น ๆที่ประสงค์จะยื่นผ่านทางระบบ e-Filingให้ถูกต้องครบถ้วน พร้อมทั้งแนบเอกสารหลักฐานที่มีความชัดเจนถูกต้อง ตามวิธีการรูปแบบและมาตรฐานที่ระบบ e-Filingกำหนดไว้ข้อ ๖ ภายใต้บังคับข้อ ๕และในกรณีที่ประกาศนี้มิได้กำหนดไว้เป็นอย่างอื่น ให้ผู้ยื่นคำขอแนบเอกสารหลักฐานตามที่คำขอจดทะเบียนและคำขออื่นๆ ในเรื่องนั้น ๆ กำหนดไว้ให้ครบถ้วน (ถ้ามี) เช่น(๑)หนังสือมอบอำนาจ(๒)สำเนาบัตรประจำตัวประชาชนหรือบัตรประจำตัวอื่น ๆที่ทางราชการออกให้ของบุคคลที่เกี่ยวข้องซึ่งมิใช่ผู้ยื่นคำขอ(๓)รายชื่อและเอกสารหรือคำชี้แจงแสดงความสัมพันธ์ของผู้มีสิทธิใช้เครื่องหมายร่วม (กรณีคำขอจดทะเบียนเครื่องหมายร่วม)(๔)ข้อบังคับหรือข้อกำหนดหลักเกณฑ์การใช้เครื่องหมายรับรอง(กรณีคำขอจดทะเบียนเครื่องหมายรับรอง)(๕)หนังสือยินยอมจากผู้โอนหรือผู้รับโอนตามมาตรา ๕๑/๑(๖)หนังสืออนุญาตให้ใช้ลายมือชื่อหรือภาพของบุคคลอื่นเป็นเครื่องหมายการค้า (กรณีเครื่องหมายการค้าที่ขอจดทะเบียนเป็นลายมือชื่อหรือภาพของบุคคลอื่น)(๗)ภาพถ่ายใบมรณบัตร หนังสือยืนยันของทายาทผู้รับมรดก ภาพถ่ายพินัยกรรมหรือสำเนาคำสั่งตั้งผู้จัดการมรดก พร้อมด้วยสำเนาบัตรประจำตัวประชาชนผู้เกี่ยวข้อง(กรณีการรับมรดก)(๘) หนังสือสำคัญแสดงกรรมสิทธิ์ของผู้ซื้อเครื่องหมายการค้าจากการขายทอดตลาดของสำนักงานบังคับคดีและวางทรัพย์(กรณีการโอนโดยการขายทอดตลาด)(๙)หนังสือแจ้งข้อเท็จจริงและเอกสารหลักฐานเกี่ยวกับการบังคับหลักประกันหรือคำพิพากษาบังคับหลักประกัน(กรณีการโอนโดยกฎหมายว่าด้วยหลักประกันทางธุรกิจ)(๑๐)หลักฐานการเปลี่ยนชื่อ ชื่อสกุล หรือเอกสารหลักฐานประกอบการแก้ไขเปลี่ยนแปลง (กรณีการแก้ไขเปลี่ยนแปลงรายการจดทะเบียน)(๑๑)สำเนาคำขอจดทะเบียนนอกราชอาณาจักร หนังสือรับรองการจัดงานแสดงสินค้าระหว่างประเทศเอกสารแสดงว่าผู้ขอได้นำสินค้าที่ใช้เครื่องหมายออกแสดงในงานแสดงสินค้าระหว่างประเทศเอกสารแสดงว่านิติบุคคลที่ยื่นคำขอจดทะเบียนครั้งแรกมีสำนักงานแห่งใหญ่อยู่ในประเทศไทยเอกสารที่แสดงว่าผู้ขอมีภูมิลำเนาหรือประกอบอุตสาหกรรมหรือพาณิชยกรรมอย่างจริงจังในประเทศไทยหนังสือรับรองที่แสดงว่าคำขอจดทะเบียนครั้งแรกไม่เคยถูกปฏิเสธหรือถอนคืนหรือละทิ้งหรือถูกปฏิเสธหรือถอนคืนหรือละทิ้งแต่ยังไม่เคยขอใช้สิทธิและไม่อาจดำเนินการใดตามกฎหมายของประเทศนั้นและไม่ได้มีการเปิดเผยต่อสาธารณชนคำแปลเป็นภาษาไทย(กรณีขอถือสิทธิวันที่ยื่นคำขอนอกราชอาณาจักรเป็นครั้งแรกหรือวันที่นำสินค้าที่ใช้เครื่องหมายออกแสดงในงานแสดงสินค้าระหว่างประเทศเป็นวันยื่นคำขอในราชอาณาจักร)(๑๒)สำเนาคำฟ้องหรือสำเนาคำพิพากษาฉบับที่ศาลรับรองหรือสำเนาหนังสือรับรองคดีถึงที่สุด (กรณีแจ้งการฟ้องหรือคำพิพากษาและผลคดี)ข้อ ๗ ในกรณีที่เครื่องหมายการค้าที่ขอจดทะเบียนเป็นเสียงหรือประกอบด้วยเสียงให้ผู้ยื่นคำขอแนบเครื่องหมายเสียงตามวิธีการ รูปแบบ และมาตรฐานที่ระบบ e-Filingกำหนดไว้ และให้ถือว่าได้ส่งสิ่งบันทึกเสียงที่ขอจดทะเบียนให้แก่นายทะเบียนแล้วข้อ ๘ ในกรณีการคัดค้านการจดทะเบียนและการโต้แย้งคำคัดค้านให้ถือว่าการยื่นคำคัดค้านการจดทะเบียนหรือคำโต้แย้งคำคัดค้านผ่านทางระบบ e-Filing เป็นการแนบสำเนาคำคัดค้านหรือสำเนาคำโต้แย้งให้แก่นายทะเบียนแล้วข้อ ๙ในกรณีการโอนสิทธิในคำขอจดทะเบียนหรือโอนสิทธิในเครื่องหมายการค้าให้ผู้ยื่นคำขอแนบสัญญาโอนในระบบ e-Filingพร้อมกับคำขอ และให้ถือว่าเป็นการส่งสัญญาโอนให้แก่นายทะเบียนแล้วข้อ ๑๐ ในกรณีการโอนสิทธิในเครื่องหมายการค้าให้เจ้าของเครื่องหมายการค้าส่งหนังสือสำคัญแสดงการจดทะเบียนหรือใบแทนหนังสือสำคัญแสดงการจดทะเบียนให้แก่นายทะเบียน ณ กรมทรัพย์สินทางปัญญา กระทรวงพาณิชย์ ภายในสิบห้าวันนับถัดจากวันที่ได้ยื่นคำขอผ่านทางระบบe-Filingในกรณีการขอให้เพิกถอนการจดทะเบียนเครื่องหมายการค้าของตนเองให้เจ้าของเครื่องหมายการค้าส่งหนังสือสำคัญแสดงการจดทะเบียนใบแทนหนังสือสำคัญแสดงการจดทะเบียนหรือหนังสือยืนยันจากเจ้าของเครื่องหมายการค้าหรือตัวแทนว่าหนังสือสำคัญสูญหายให้แก่นายทะเบียน ณ กรมทรัพย์สินทางปัญญา กระทรวงพาณิชย์ภายในสิบห้าวันนับถัดจากวันที่ได้ยื่นคำขอผ่านทางระบบ e-Filingหากเจ้าของเครื่องหมายการค้าไม่ส่งเอกสารภายในระยะเวลาที่กำหนดในวรรคหนึ่งหรือวรรคสองให้ถือว่าเจ้าของเครื่องหมายการค้าไม่ประสงค์จะดำเนินการโอนสิทธิในเครื่องหมายการค้าหรือให้เพิกถอนการจดทะเบียนเครื่องหมายการค้าและให้นายทะเบียนมีคำสั่งไม่อนุญาตคำขอดังกล่าวข้อ ๑๑ในกรณีการขอจดทะเบียนสัญญาอนุญาตให้ใช้เครื่องหมายการค้าการแก้ไขเปลี่ยนแปลงรายการการจดทะเบียนสัญญาอนุญาตให้ใช้เครื่องหมายการค้า และการขอเพิกถอนการจดทะเบียนสัญญาอนุญาตให้ใช้เครื่องหมายการค้าให้เจ้าของเครื่องหมายการค้าหรือผู้ขอจดทะเบียนเป็นผู้ได้รับอนุญาตแนบสัญญาอนุญาตสัญญาอนุญาตซึ่งมีการแก้ไขเปลี่ยนแปลง หรือเอกสารที่แสดงว่าสัญญาอนุญาตให้ใช้เครื่องหมายการค้าสิ้นสุดแล้วแล้วแต่กรณี มาพร้อมกับคำขอและให้ถือว่าเป็นการส่งเอกสารดังกล่าวให้แก่นายทะเบียนแล้วข้อ ๑๒ ในกรณีการอุทธรณ์คำสั่งหรือคำวินิจฉัยของนายทะเบียนหรือขอให้เพิกถอนการจดทะเบียนเครื่องหมายการค้าของบุคคลอื่นให้ถือว่าการอุทธรณ์หรือการยื่นคำขอให้เพิกถอนการจดทะเบียนเครื่องหมายการค้าผ่านทางระบบe-Filingเป็นการแนบสำเนาคำอุทธรณ์หรือคำขอให้เพิกถอนการจดทะเบียนเครื่องหมายการค้าด้วยแล้วข้อ ๑๓ ในกรณีที่ผู้ยื่นคำขอประสงค์ส่งเอกสารหลักฐานอื่นๆ เพิ่มเติมเพื่อประกอบการพิจารณาของนายทะเบียนหรือคณะกรรมการเครื่องหมายการค้าเช่น เอกสารหลักฐานการนำสืบลักษณะบ่งเฉพาะที่เกิดจากการใช้เครื่องหมายการค้าเอกสารหลักฐานประกอบคำขอถือสิทธิวันที่ยื่นคำขอนอกราชอาณาจักรครั้งแรกหรือวันที่นำสินค้าที่ใช้เครื่องหมายออกแสดงในงานแสดงสินค้าระหว่างประเทศเอกสารประกอบคำคัดค้านหรือคำโต้แย้งเอกสารหลักฐานประกอบอุทธรณ์หรือขอให้เพิกถอนการจดทะเบียนเครื่องหมายการค้าของบุคคลอื่นให้ส่งเอกสารหลักฐานดังกล่าวภายในสิบห้าวันนับถัดจากวันที่ได้ยื่นคำขอจดทะเบียนหรือคำขออื่นๆ ผ่านทางระบบ e-Filing เว้นแต่ผู้ยื่นคำขอจะได้มีหนังสือขอผ่อนผันการส่งเอกสารหลักฐานดังกล่าวไว้ให้ผู้ยื่นคำขอส่งเอกสารหลักฐานดังกล่าวภายในระยะเวลาที่ขอผ่อนผันไว้ในกรณีที่ผู้ยื่นคำขอไม่ส่งเอกสารหลักฐานภายในระยะเวลาที่กำหนดในวรรคหนึ่งและมิได้มีหนังสือขอผ่อนผันไว้ ให้ถือว่าผู้ยื่นคำขอไม่ประสงค์จะส่งเอกสารหลักฐานนั้นและคำขอนั้นจะได้รับการพิจารณาโดยไม่มีเอกสารหลักฐานดังกล่าวข้อ ๑๔ ให้ผู้ยื่นคำขอเก็บรักษาเอกสารหลักฐานต่างๆ ซึ่งได้ยื่นผ่านทางระบบ e-Filing ไว้เพื่อตรวจสอบในกรณีนายทะเบียนหรือคณะกรรมการเครื่องหมายการค้าเห็นว่าเอกสารหลักฐานต่างๆ ไม่ชัดเจน ไม่ครบถ้วน หรือไม่ถูกต้องข้อ ๑๕ การส่งเอกสารหลักฐานตามข้อ ๑๐ และข้อ ๑๓ให้ใช้แบบหนังสือนำส่งเอกสารหลักฐานและคำชี้แจง (แบบ ก. ๒๐)โดยทางไปรษณีย์ลงทะเบียนตอบรับถึงนายทะเบียน หรือนำส่งด้วยตนเอง ณกรมทรัพย์สินทางปัญญา กระทรวงพาณิชย์ในกรณีส่งทางไปรษณีย์ลงทะเบียนตอบรับให้ถือวันที่ประทับตราไปรษณีย์เป็นสำคัญในกรณีการนำส่งด้วยตนเองให้ถือวันที่กรมทรัพย์สินทางปัญญาได้รับเอกสารหลักฐานเป็นสำคัญหมวด๒การได้รับเลขที่คำขอและวันยื่นคำขอรับจดทะเบียนเครื่องหมายการค้าและการได้รับวันยื่นคำขออื่นๆ ข้อ ๑๖ ผู้ยื่นคำขอจะได้รับเลขที่คำขอและวันยื่นคำขอจดทะเบียนเครื่องหมายการค้าในวันที่ผู้ยื่นคำขอได้ส่งข้อมูลของคำขอจดทะเบียนเครื่องหมายการค้าเข้าสู่ระบบe-Filingแล้วในกรณีคำขออื่น ๆผู้ยื่นคำขอจะได้รับวันยื่นคำขออื่น ๆ เมื่อผู้ยื่นคำขอได้ส่งข้อมูลของคำขออื่น ๆเข้าสู่ระบบ e-Filingแล้วหมวด๓การชำระค่าธรรมเนียมการยื่นคำขอจดทะเบียนเครื่องหมายการค้าหรือคำขออื่น ๆและการชำระค่าธรรมเนียมตามการแจ้งหรือคำสั่งของนายทะเบียน ข้อ ๑๗ ผู้ยื่นคำขอสามารถเลือกชำระค่าธรรมเนียมการยื่นคำขอจดทะเบียนเครื่องหมายการค้าหรือคำขออื่นๆ ในคราวเดียวกัน โดยวิธีการและระยะเวลาที่กำหนด ดังต่อไปนี้(๑)กรณีชำระค่าธรรมเนียมผ่านผู้ให้บริการรับชำระค่าธรรมเนียมที่กรมทรัพย์สินทางปัญญาได้ทำความตกลงไว้ ให้ชำระภายใน ๒๒.๐๐ นาฬิกาของวันถัดไปของวันที่ได้ยื่นคำขอจดทะเบียนเครื่องหมายการค้า หรือคำขออื่น ๆแล้วแต่กรณี(๒)กรณีชำระค่าธรรมเนียม ณ กรมทรัพย์สินทางปัญญา หรือสำนักงานพาณิชย์จังหวัด ให้ชำระภายใน๑๕.๓๐ นาฬิกาของวันทำการถัดไปของวันที่ได้ยื่นคำขอจดทะเบียนเครื่องหมายการค้าหรือคำขออื่น ๆในกรณีที่ผู้ยื่นคำขอไม่ชำระค่าธรรมเนียมภายในกำหนดเวลาตาม(๑) หรือ (๒) หรือชำระไม่ครบถ้วนให้ถือว่าผู้ยื่นคำขอไม่ประสงค์จะดำเนินการกับคำขอจดทะเบียนเครื่องหมายการค้าหรือคำขออื่นๆ หรือละทิ้งคำขอจดทะเบียนเครื่องหมายการค้า หรือคำขออื่น ๆ แล้วแต่กรณี ทั้งนี้ นายทะเบียนจะจำหน่ายคำขอจดทะเบียนเครื่องหมายการค้าหรือคำขออื่น ๆ ออกจากระบบ e-Filing ต่อไปการขอคืนค่าธรรมเนียมซึ่งชำระไม่ครบถ้วนสามารถดำเนินการได้ ณ กรมทรัพย์สินทางปัญญา ภายใน๓๐ วันนับแต่วันยื่นคำขอจดทะเบียนเครื่องหมายการค้า หรือคำขออื่น ๆ แล้วแต่กรณีข้อ ๑๘กรณีที่นายทะเบียนแจ้งหรือมีคำสั่งให้ผู้ยื่นคำขอชำระค่าธรรมเนียมการจดทะเบียนเครื่องหมายการค้าการจดทะเบียนสัญญาอนุญาตให้ใช้เครื่องหมายการค้าหรือชำระค่าธรรมเนียมอื่นใดเพิ่มเติมผู้ยื่นคำขอสามารถเลือกชำระค่าธรรมเนียมภายในกำหนดเวลาการแจ้งหรือคำสั่งของนายทะเบียนในคราวเดียวกันโดยวิธีการและระยะเวลาที่กำหนด ดังต่อไปนี้(๑)กรณีชำระค่าธรรมเนียมผ่านผู้ให้บริการรับชำระค่าธรรมเนียมที่กรมทรัพย์สินทางปัญญาได้ทำความตกลงไว้หากชำระในวันสุดท้ายของวันครบกำหนดเวลาการแจ้งหรือคำสั่งของนายทะเบียนให้ชำระภายใน๒๒.๐๐นาฬิกา ของวันดังกล่าว(๒)กรณีชำระค่าธรรมเนียม ณ กรมทรัพย์สินทางปัญญา หรือสำนักงานพาณิชย์จังหวัดหากชำระในวันสุดท้ายของวันครบกำหนดเวลาการแจ้งหรือคำสั่งของนายทะเบียนให้ชำระภายใน ๑๕.๓๐ นาฬิกา ของวันดังกล่าวในกรณีที่ผู้ยื่นคำขอไม่ชำระค่าธรรมเนียมภายในกำหนดเวลาตามวรรคหนึ่งหรือชำระไม่ครบถ้วน ให้ถือว่าผู้ยื่นคำขอไม่ประสงค์จะดำเนินการกับคำขอจดทะเบียนเครื่องหมายการค้าหรือคำขออื่น ๆ ต่อไป และถือว่าเป็นการละทิ้งคำขอนั้น ทั้งนี้นายทะเบียนจะจำหน่ายคำขอจดทะเบียนเครื่องหมายการค้าหรือคำขออื่น ๆ ออกจากระบบ e-Filingต่อไปการขอคืนค่าธรรมเนียมซึ่งชำระไม่ครบถ้วนสามารถดำเนินการได้ ณ กรมทรัพย์สินทางปัญญา ภายใน ๓๐วันนับแต่วันที่ได้ชำระค่าธรรมเนียมตามวรรคหนึ่งหมวด๔การแจ้งคำสั่งคำวินิจฉัยของนายทะเบียนหรือเจ้าหน้าที่ ข้อ ๑๙ การแจ้งคำสั่งคำวินิจฉัยของนายทะเบียนที่เกี่ยวกับการพิจารณาคำขอที่ได้ยื่นตามประกาศฉบับนี้ให้นายทะเบียนแจ้งให้ผู้ยื่นคำขอทราบหรือดำเนินการเป็นหนังสือทางไปรษณีย์ลงทะเบียนตอบรับโดยให้แจ้งไปยังสถานที่ติดต่อที่ผู้ยื่นคำขอได้ให้ไว้ในคำขอนั้นในกรณีที่ไม่สามารถส่งหนังสือตามวรรคหนึ่งได้ให้นายทะเบียนส่งหนังสือแจ้งคำสั่งทางไปรษณีย์ลงทะเบียนตอบรับไปยังสถานที่ติดต่อที่ผู้ยื่นคำขอได้ให้ไว้ในคำขอจดทะเบียนเครื่องหมายการค้าหรือคำขออื่นๆ อีกครั้งหนึ่ง เมื่อได้ส่งหนังสือดังกล่าวและเวลาได้ล่วงพ้นไปเจ็ดวันแล้วให้ถือว่าผู้ยื่นคำขอนั้นได้รับหนังสือนั้นแล้วหมวด๕บทเฉพาะกาล ข้อ ๒๐ให้การดำเนินการเกี่ยวกับคำขอจดทะเบียนเครื่องหมายการค้า หรือคำขออื่น ๆที่ได้ยื่นผ่านทางอินเทอร์เน็ต (e-Trademarkfiling)ก่อนวันที่ประกาศนี้ใช้บังคับ อยู่ภายใต้ประกาศกรมทรัพย์สินทางปัญญา เรื่องกำหนดหลักเกณฑ์ วิธีการ และเงื่อนไขสำหรับการยื่นคำขอจดทะเบียนเครื่องหมายและคำร้องหรือคำขออื่น ๆ ผ่านทางอินเทอร์เน็ต ลงวันที่ ๗ เมษายน ๒๕๕๙จนกว่าจะถึงที่สุดทั้งนี้ ตั้งแต่วันที่ ๑๙กุมภาพันธ์ ๒๕๖๑ เป็นต้นไปประกาศณ วันที่ ๕ มีนาคม พ.ศ. ๒๕๖๑ทศพล ทังสุบุตรอธิบดีกรมทรัพย์สินทางปัญญา พิมพ์มาดา/จัดทำ๑๙เมษายน ๒๕๖๑นุสรา/ตรวจ๑๙เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๔ ง/หน้า ๓๒/๒๙ มีนาคม ๒๕๖๑